Cripple Creek (sang)

«Cripple Creek» er en tradisjonell amerikansk sang fra tidlig 1900-tallet.

En instrumental versjon har blant annet blitt utgitt med Lester Flatt & Earl Scruggs and the Foggy Mountain Boys på albumet Foggy Mountain Banjo i 1961.

I 1962 ga Hartvig Kiran ut sangboka Tom Duley og andre viser; her var «Cripple Creek» tatt med, og oversatt til «Brunkebekken». Ivar Medaas spilte den inn på singlen Nor-Disc NOR-72 og på LP-platen Holiday in Norway i 1964. Kari Svendsen sang den på Viser i trengsel; et album med artister fra viseklubben Dolphins som ble tatt opp i studio i mai 1968, men utgitt på vinyl først i 1972, og deretter relansert på CD 2007. Svendsen ga ut en annen versjon av den på albumet Solskinn og sang i 1982.

13. april 1968 sendte NRK programmet Ei vise er så mangt. Den norske versjonen av sangen ble der fremført av Svendsen (banjo/vokal), Hege Tunaal (gitar/vokal) og Lillebjørn Nilsen (munnharpe).

«Bronkebekken» med Christiania Fusel & Blaagress 

Christiania Fusel & Blaagress ga ut en norsk coverversjon med tittelen «Bronkebekken» den 20. november 1972 på musikkalbumet Som varmt hvetebrød i tørt gress.  Albumet ble relansert på CD i april 1993 På innspillingen deltok følgende musikere:

Øystein Sunde: akustisk gitar, sologitar, kor
Anne Elisenberg: banjo, kor
Wiggo Elisenberg: kor
Einar Mjølsnes: fele
Fredrik Wibe: kontrabass, kor
Espen Rud: trommer

Referanser 

Sanger fra USA
Folkeviser fra USA